Teks: Ade pengalaman dê coa ku nam mlupo waktau gi uai bêl o, kêkiro duai puluak lêmo taun dê sudo uku siniak nyên nam kêrjo nak perusahaan asing. Jijai waktau o uku milêm tes nak perusahaan Jepang dê kebetulan perusahaan o gidong ade proyek nak Propinsi uku tingêa. Ade kêkiro tun tujuak dê milêm tes ade kulo dê kuni luyên Propinsi, lêm tes o dê utamo kêpacok baso Inggris do igai dê nam kerjo samo ngen tim. Tesnê duai kilai dê mêtes kulo tun Jepangnê langsung. Uku milêm tes yo ngen harapan nam dapêt kêrjo ngen gajai dê agok lai, Alhamdulillah dê tênimo tun duai kuni tujuak o termasuk uku, jijai uku muloi kerjo nak proyek mênêa pabrik gulo nak Lampung. Asai snang bi pasêtba uku mêding , ipê igai nak bulên pertamo uku kerjo uku dapêt gajai dê coa uku sêsako, kêrno nak perusahaan yo gajainê makêi standar Dollar.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi